Im Friijohr simmer emol nach Basel in de Zoo gange. S'Wetter war e weng wäxelhaft, so dass ma nit genau gwüsst het, soll mer sich für warm oder für kalt aziihe.  D'Tanja het hin unn her überlegt, ob sies Füüder in ihre Jagge  inemache soll oder nit. Nach längerem Hin unn Her het sie schliesslig d'Christine gfrogt: " Mama, was meinsch, solli s'Füüder mitneh oder do loh ?"  D'Christine, die vo dem ganze Jagge-Broblem überhaupt nüt mitgriegt ka het, meint:"He nei, Tanja - du muesch doch kei Füüder mitneh in de Zoo - do isch überall füddere verbodde !".